sagorsarker/bangla-wikipedia huggingface dataset:
ইয়ুক সুংজা

ইয়ুক সুংজা (, জন্ম: ২রা মে, ২৯৯৫) দক্ষিণ কোরিয়ার একহন গায়ক, অভিনেতা, শিল্পী ও উপস্থাপক। তিনি ছেলেদের একটি গ্রুপ বিটুবি এবং এর উপ-গ্রুপ বিটুবি ব্লুয়ের সদস্য এবং তৃতীয় প্রজন্মের নেতা। গ্রুপের কার্যক্রম ছাড়াও ইয়ুক টেলিভিশন নাটক ‘হু আর ইউ: স্কুল ২০১৫ (২০১৫)’, ‘দ্য ভিলেজ: আচিয়ারা সিক্রেট (২০১৫)’ এবং ‘গার্ডিয়ান: দ্য লোনলি এন্ড গ্রেট গড (২০১৬)’তে অভিনয় করার জন্য পরিচিত।
২ মে ১৯৯৫, দক্ষিণ কোরিয়ার জিয়ংগির ইয়ংগিনে সুংজায়ের জন্ম হয়েছিল। তার একটি বড় বোন রয়েছে এবং তার বাবা একটি আইটি কর্পোরেশনের প্রধান নির্বাহী যা সেমিকন্ডাক্টর নিয়ে কাজ করে।
তিনি ইংল্যান্ড এবং ফিলিপাইনে এক মাসের জন্য সংক্ষিপ্তসময় অধ্যয়ন করেছিলেন। তিনি হানলিম মাল্টি আর্ট স্কুলে পড়াশোনা করেছেন এবং ২০১৪ সালে স্নাতক হয়েছেন। তারপরে তিনি ডংশিন বিশ্ববিদ্যালয়ে পড়াশোনা করেন এবং ব্যবহারিক সংগীতের দিকে মনোযোগী হন।
ইয়ুক ২১শে মার্চ, ২০১২ এ "ইনসেন" এবং "ইমেজিন" দিয়ে বিটুবির কণ্ঠশিল্পী হিসাবে আত্মপ্রকাশ করেন।
২০১৩ সালে ইয়ুক টেলিভিশন সিরিজ " রিপ্লাই ১৯৯৪" এ নাজাংয়ের ছোট ভাই সুংজোন/সুকসুক হিসাবে উপস্থিত হয়েছিলেন।
এম ইউসুফ আলী

এম ইউসুফ আলী (১ ডিসেম্বর ১৯২৬ – ৩১ জুলাই ১৯৯৯) একজন বাংলাদেশি মৎস্যবিজ্ঞানী, প্রশাসক, নীতি নির্ধারক ছিলেন। তিনি প্রাকৃতিক পরিবেশে মৎস্যসম্পদ উৎপাদন, উন্নয়ন ও সংরক্ষণ নিয়ে কাজ করতেন।
এম ইউসুফ আলী ১৯২৬ সালের ১ ডিসেম্বর মাগুরায় জন্মগ্রহণ করেন। তার শিক্ষাজীবন শুরু হয় কুষ্টিয়ায়। তিনি প্রেসিডেন্সি কলেজ থেকে প্রাণিবিজ্ঞানে স্নাতক হন। এরপর, তিনি কানাডার ব্রিটিশ কলম্বিয়া বিশ্ববিদ্যালয়ের ইন্সটিটিউট অব ফিশারিজ থেকে এমএস ও পিএইচডি ডিগ্রি লাভ করেন।
এম ইউসুফ আলী ১৯৪৫ সালে বঙ্গ সরকারের মৎস্য অধিদপ্তরে যোগদান করেন। দেশভাগের পর তিনি যশোরে মৎস্য কর্মকর্তা হিসেবে যোগদান করেন।
এম ইউসুফ আলী মৎস্য অধিদপ্তরের পরিচালক ছিলেন। তিনি ১৯৮৩ সালে মৎস্য ও প্রাণিসম্পদ মন্ত্রণালয়ের সচিব হিসেবে অবসরগ্রহণ করেন। অবসরগ্রহণের পর তিনি বাংলাদেশ সেন্টার ফর অ্যাডভান্সড স্টাডিজে যোগদান করেন।
এম ইউসুফ আলি "বাংলাদেশে উন্নত ধরনের মৎস্য ব্যবস্থাপনা" এবং "বন্যা প্লাবিত সমভূমিতে মৎস্য উৎপাদনের সম্ভাব্যতা শনাক্তকরণ" শিরোনামের দুইটি প্রকল্পের দলনেতা ছিলেন। তার পঞ্চাশটিরও অধিক প্রকাশনী ছিল। তিনি "ফিশ, ওয়াটার অ্যান্ড পিপল" ও "ওপেন ওয়াটার ফিশারিজ অব বাংলাদেশ" শিরোনামের দুইটি গ্রন্থের রচয়িতা। বই দুইটি যথাক্রমে ১৯৯৭ ও ১৯৯৯ সালে ইউনিভার্সিটি প্রেস, ঢাকা থেকে প্রকাশিত হয়েছিল।
এম ইউসুফ আলী মৎস্য সম্পদের স্বাভাবিক আবাস, বিভিন্ন ধরনের জলাশয় ও জলজ সম্পদের প্রাকৃতিক অবস্থা অক্ষুণ্ণ রাখার জন্য কাজ করেছেন। এদেশে রুইজাতীয় মাছের কৃত্রিম প্রজনন পদ্ধতির প্রচলন ও সম্প্রসারণের অগ্রদূত ছিলেন তিনি।
এম ইউসুফ আলী তদানীন্তন পূর্ব পাকিস্তানের বিশ্ববিদ্যালয়গুলিতে প্রাণিবিজ্ঞানের বিভিন্ন বিষয় চালু করার ব্যাপারে অবদান রেখেছেন। তিনি বাংলাদেশ প্রাণিবিজ্ঞান সমিতির ফেলো ছিলেন। তিনি ১৯৭৪ সাল থেকে ১৯৭৭ সাল পর্যন্ত বাংলাদেশ প্রাণিবিজ্ঞান সমিতির সভাপতি হিসেবে দায়িত্ব পালন করেছিলেন।
এম ইউসুফ আলী ১৯৯৯ সালের ৩১ জুলাই ঢাকায় মৃত্যুবরণ করেন।
ডলফিন্স ক্রিকেট দল

হলিউডবেটস ডলফিন্স দক্ষিণ আফ্রিকার কোয়াজুলু-নাটাল প্রদেশভিত্তিক বিশেষ প্রাধিকারপ্রাপ্ত ক্রিকেট দল। প্রথম-শ্রেণীর ক্রিকেট প্রতিযোগিতা সানফয়েল সিরিজে দলটি অংশ নেয়। এছাড়াও, সীমিত ওভারের প্রতিযোগিতা মোমেন্টাম ওয়ান ডে কাপ ও রাম স্ল্যাম টি২০ চ্যালেঞ্জে অংশ নেয়। ডারবানের কিংসমিড ক্রিকেট গ্রাউন্ড ও পিটারমারিৎজবার্গের পিটারমারিৎজবার্গ ওভালে দলটি নিজেদের খেলাগুলো আয়োজন করে থাকে।
ডলফিন্সের সাবেক ক্রিকেটারদের মধ্যে শন পোলক, জন্টি রোডস, প্যাট সিমকক্স, ল্যান্স ক্লুজনার, অ্যান্ড্রু হাডসন, এরল স্টুয়ার্ট, ডেল বেঙ্কেনস্টেইন ও ইমরান খান প্রোটিয়াস দলে খেলেছেন। হাশিম আমলাও অনেকগুলো বছর ডলফিন্সে খেলে পরবর্তীতে কেপ কোবরাসে চলে যান। কোলপ্যাক চুক্তির আওতায় হ্যাম্পশায়ারে যোগদানের পূর্বে কাইল অ্যাবট ডলফিন্সে খেলেছেন।
বিদেশী খেলোয়াড়দের মধ্যে ম্যালকম মার্শাল, কলিস কিং, হার্টলি অ্যালিয়েন, নিক্সন ম্যাকলিন, এলডিন ব্যাপটিস্ট, নিল জনসন, সনাথ জয়াসুরিয়া প্রমূখ ডলফিন্সের পক্ষে খেলেছেন। এছাড়াও, রবি বোপারা, গ্রাহাম অনিয়ন্স ও কেভিন পিটারসন দলের প্রতিনিধিত্ব করেছেন।
বর্তমান প্রোটিয়াস ক্রিকেটারদের মধ্যে কেশব মহারাজ, ডেভিড মিলার, ইমরান তাহির, মরনে ফন উইক, অ্যান্ডিল ফেহলাকওয়াইও, রবার্ট ফ্রাইলিঙ্ক, ভন ফন জার্সভেল্ড, ডেন ভিলাস ও এমথোকোজিসি শেজি হলিউডবেটস ডলফিন্সের প্রতিনিধিত্ব করছেন।
দক্ষিণ আফ্রিকার ঘরোয়া ক্রিকেটে বিশেষ প্রাধিকারপ্রাপ্ত পদ্ধতি প্রচলনের পর কয়েকটি প্রাদেশিক দল একীভূত হয়ে দল গঠন করলেও একমাত্র দল হিসেবে এর ব্যতিক্রম।
নিজেদের সীমিত ওভারের প্রতিযোগিতার খেলাগুলোয় হলিউডবেটস ডলফিন্স কালো শার্ট ও কালো ট্রাউজারের সাথে সবুজ ছাঁচ ব্যবহার করে। তবে, অতিথি দল হিসেবে নীলচে বেগুনী রঙের শার্ট ও নীল বেগুনী রঙের সাথে হলুদ ছাঁচ ট্রাউজার ব্যবহার করে।
২০১৯-২০ মৌসুম পর্যন্ত হলিউডবেটস ডলফিন্সের প্রধান শার্ট স্পন্সরকারীর ভূমিকায় অবতীর্ণ হয়েছে। সহযোগী স্পন্সরকারী হিসেবে রয়েছে স্থানীয় বেতার কেন্দ্র ইস্ট কোস্ট রেডিও (ইসিআর ৯৪.৫এফএম।
২০১৭-১৮ মৌসুমের র‍াম স্ল্যাম টি২০ চ্যালেঞ্জ প্রতিযোগিতায় হলিউডবেটস ডলফিন্স দল রানার্স-আপ হয়। সেঞ্চুরিয়নে অনুষ্ঠিত চূড়ান্ত খেলায় দলটি মাল্টিপ্লাই টাইটান্সের বিপক্ষে পরাভূত হয়েছিল।
হলিউডবেটস ডলফিন্স ২০১৭-১৮ মৌসুমে মোমেন্টাম ওয়ান ডে কাপের সেমিফাইনালে কেপ কোবরাসকে পরাভূত করে চূড়ান্ত খেলায় অংশগ্রহণের সুযোগ পায়। কিংসমিডে চূড়ান্ত খেলায় ওয়ারিয়র্সের বিপক্ষে প্রতিদ্বন্দ্বিতায় অবতীর্ণ হয়। তবে, ডলফিন্সে প্রথম ইনিংসের মাঝামাঝি সময়ে বৃষ্টির কবলে পড়লে খেলাটি সংরক্ষিত দ্বিতীয় দিনে যায়। তবে অবিরাম বৃষ্টির কারণে উভয় দলের মাঝে ট্রফি হস্তান্তর করা হয়েছিল।
২০০৪-০৫ মৌসুমে ডলফিন্স প্রাদেশিক দলে পরিণত হবার পর থেকে লিস্ট এ, প্রথম-শ্রেণীর ক্রিকেট ও টি২০ পর্যায়ে প্রতিনিধিত্বকারী ক্রিকেটারদের তালিকা নিম্নে দেয়া হলো:
সাউথএন্ড বিমানবন্দর রেলওয়ে স্টেশন

সাউথএন্ড বিমানবন্দর রেলওয়ে স্টেশনটি পূর্ব ইংল্যান্ডের শেনফিল্ড সাউথএন্ড রেলপথে অবস্থিত। এটি লন্ডন সাউথএন্ড বিমানবন্দর, সাটন গ্রাম এবং সাউথ-অন-সাগরের উত্তরের অংশগুলির জন্য যাত্রী পরিষেবা পরিবেশন করে। লন্ডন লিভারপুল স্ট্রিট থেকে লাইন ধরে এটি ৩৯ মাইল ৪৪ চেইন (৬৩.৬৫ কিমি) দূরে রচফোর্ড এবং প্রিটলওয়েল রেলস্টেশনের মাঝে অবস্থিত। ট্রেন পরিষেবাগুলি সাউথএন্ড বিমানবন্দর এবং মধ্য লন্ডনের মধ্যে একটি বিমানবন্দর রেল সংযোগ সরবরাহ করে।
স্টেশনটি স্টোবার্ট রেল দ্বারা পরিচালিত হয় (স্টোবার্ট এভিয়েশন বিমানবন্দরটি পরিচালনা করে) তবে এই স্টেশন থেকে পরিষেবা প্রদানকারী ট্রেনগুলি গ্রেটার অ্যাংলিয়া দ্বারা পরিচালিত হয়। রেলপথের জন্য প্রকৌশলীদের দ্বারা লাইন রেফারেন্সটি হল এসএসভি; স্টেশনটির তিন-অক্ষরের স্টেশন কোডটি হল "এসআইএ"। স্টেশনের প্লাটফর্মগুলির ১২ কোচ বিশিষ্ট ট্রেনগুলি পরিচালনা কররা জন্য প্রয়োজনীয় দৈর্ঘ্য রয়েছে।
১৯৩৩ সালে সাউথএন্ড বিমানবন্দরটি পৌরসভা বিমানবন্দর হিসাবে আনুষ্ঠানিকভাবে খোলার পরে সাউথএন্ডের মেয়র পরামর্শ দিয়েছিলেন যে বিমানবন্দরে যাত্রী চলাচল করার জন্য কোনও রেলস্টেশন চালু করা ভাল হবে। বিমানবন্দরটির পরিচালনার প্রথম ৭৫ বছরের জন্য, নিকটতম রেলস্টেশনটি ছিল রচফোর্ড। সাউথএন্ড বরো কাউন্সিলটি আঞ্চলিক বিমানবন্দর লিমিটেডকে বিমানবন্দর বিক্রি করার পরে ১৯৯৭ সালে একটি স্টেশন তৈরি করার জন্য একটি প্রকল্প প্রস্তাব করা হয় এবং রচফোর্ড জেলা কাউন্সিলের কাছ থেকে পরিকল্পনার অনুমতি নেওয়া হয়। ২০০৮ সাল নাগাদ স্টোবার্ট গোষ্ঠী প্রকল্পটি এগিয়ে নিতে শুরু করে এবং ২০০৯ সালের শেষদিকে এটির নির্মাণকাজ শুরু হয়। স্টেশনটি মূলত ২০০৯ সালে খোলার পরিকল্পনা করা হয়, তবে উদ্বোধনের তারিখটি বেশ কয়েকবার পিছিয়ে দেওয়া হয়। ২০১১ সালের জুনে, জাতীয় এক্সপ্রেস ট্রেনগুলি স্টেশনে থামতে শুরু করে, তবে যাত্রীদের নামার অনুমতি দেওয়া হয় না।
স্টেশনটির নকশা প্রস্তুত করে অ্যাটকিন্স এবং বীরসে রেল এটি নির্মাণ করে; এটি ২০১১ সালে পরিবহনমন্ত্রী থেরেসা ভিলিয়ার্স দ্বারা উদ্বোধন করা হয়। স্টেশন সংলগ্ন একটি নতুন টার্মিনাল ভবন ২০১২ সালে খোলা হয়।
সাধারণ সোমবার-শনিবার অফ-পিক পরিষেবাটি হ'ল:
ক্রসরেল প্রকল্পটি শেষ হলে, দক্ষিণ লন্ডন এবং হিথ্রো বিমানবন্দরের উপরের সংযোগগুলি সরবরাহ করে সাউথএন্ড বিমানবন্দর রেল পরিষেবা এবং নতুন এলিজাবেথ রেলপথের মধ্যবর্তী শেনফিল্ড, স্ট্রাটফোর্ড এবং লিভারপুল স্ট্রিটে বিনিময় সম্ভব হবে। স্টোবার্ট এভিয়েশনের প্রধান নির্বাহী গ্লিন জোন্স ২০১৮ সালে প্রস্তাব দিয়েছিলেন যে হিথ্রোতে সক্ষমতাজনিত সমস্যা কমাতে ক্রসরেলকে সাউথএন্ড বিমানবন্দরে বাড়ানো উচিত।
পটাশপুর

পটাশপুর হল ভারতের পশ্চিমবঙ্গের পূর্ব মেদিনীপুর জেলার অন্তর্গত এগরা মহকুমার মধ্যে পটাশপুর ২ নম্বর সমষ্টি উন্নয়ন ব্লকের একটা শহর।
বিনয় ঘোষের মত অনুযায়ী বর্গিরা অনেক দিন ধরে পটাশপুর তাদের শাসনে রেখেছিল। ঠিক সেই সময় পটাশপুর মেদিনীপুর জেলার মধ্যে যুক্ত ছিলনা। ১৭৬০ খ্রিস্টাব্দে তৎকালীন মেদিনীপুর জেলা ব্রিটিশ ইস্ট ইন্ডিয়া কোম্পানির নিয়ন্ত্রণে এসেছিল, এবং বর্গিরা সেই সময় মেদিনীপুর অঞ্চলে লুঠতরাজ চালাবার জন্যে পটাশপুরকে তাদের ভিত্তিভূমি বা ঘাঁটি হিসেবে ব্যবহার করত। ১৮০৩ খ্রিস্টাব্দে ব্রিটিশরা ওডিশার সঙ্গে পটাশপুরকে নিজেদের দখলের মধ্যে এনেছিল।
পটাশপুর ১ নম্বর সমষ্টি উন্নয়ন ব্লক এবং পটাশপুশ ২ নম্বর সমষ্টি উন্নয়ন ব্লক দুটোই পটাশপুর থানার অধিক্ষেত্রের মধ্যে পড়ে। পটাশপুর থানার আয়তন হল ৩৫৪.০৯ বর্গ কিলোমিটার এবং এই অঞ্চলের মোট জনসংখ্যা ৩০২,১৫৩ জন। পটাশপুর থানার কার্যালয় যে জায়গায় অবস্থিত তার নাম কসবা পটাশপুর।
এগরা মহকুমার ৯৬.৯৬ শতাংশ জনগণ গ্রামীণ অঞ্চলে বসবাস করে। এখানকার মাত্র ৩.০৪ শতাংশ মানুষ শহরাঞ্চলে বাস করে, এবং এটাই পুরো পূর্ব মেদিনীপুর জেলার চারটে মহকুমার মধ্যে সবচেয়ে কম শহর অঞ্চলের বসবাসকারীদের অনুপাত।
পটাশপুর ২ সমষ্টি উন্নয়ন ব্লকের মানচিত্রে অবস্থান অনুযায়ী এবং পূর্ব মেদিনীপুর জেলার জনগণনা সংক্রান্ত সরকারি পুস্তিকার বর্ণানুক্রমিক তথ্যের ভিত্তিতে পটাশপুর হল কসবা পটাশপুর গ্রামের একটা অংশ।
২০১১ খ্রিস্টাব্দের ভারতের জনগণনা মোতাবেক কসবা পটাশপুরের সর্বমোট জনসংখ্যা হল ৫,৮৫৩ জন; যার মধ্যে ৫২ শতাংশ অর্থাৎ ৩,০৩৭ জন পুরুষ এবং ৪৮ শতাংশ অর্থাৎ ২,৮১৬ জন হলেন মহিলা। ৬ বছর বয়সের নিচে মোট জনসংখ্যা হল ৯১৮। ৬ বছরের ওপর এই কসবা পটাশপুরের মোট সাক্ষর ব্যক্তির সংখ্যা হল ৩,৭৬৯ জন (মোট জনসংখ্যার ৭৬.৩৭ শতাংশ)।
পটাশপুর-তেমাথানি সরকারি রাস্তা এগরা-পটাশপুর-অমর্ষি-ভগবানপুর-বাজকুল সরকারি রাস্তার সঙ্গে পটাশপুরে এসে মিলিত হয়েছে।
৩০ শয্যাবিশিষ্ট পটাশপুর গ্রামীণ হাসপাতালই হল পটাশপুর ২ নম্বর সমষ্টি উন্নয়ন ব্লকের মধ্যে প্রধান স্বাস্থ্য পরিসেবা কেন্দ্র। এছাড়া প্রতাপদিঘি এবং আড়গোয়াল এই দুই জায়গায় দুটো ১০ শয্যাবিশিষ্ট প্রাথমিক স্বাস্থ্যকেন্দ্র আছে।
অর্ল্যান্ডো (অ্যাজ ইউ লাইক ইট)

অর্ল্যান্ডো (ইংরেজি: Orlando) হল একটি কাল্পনিক চরিত্র - উইলিয়াম শেকসপিয়র রচিত "অ্যাজ ইউ লাইক ইট" (১৫৯৯/১৬০০) নাটকের নায়ক।
প্রয়াত স্যার রোল্যান্ড ডে বইসের কনিষ্ঠ পুত্র তথা অলিভারের ভ্রাতা অর্ল্যান্ডো সাহসী, বীর, কোমলহৃদয়, বিনয়ী, সপ্রতিভ, শক্তিশালী, সুদর্শন ও সর্বজনপ্রিয়। অলিভারের দুর্ব্যবহারে তিনি ক্ষুব্ধ। তাঁর অভিযোগ, অলিভার তাঁকে শিক্ষাদানের দায়িত্বটি অবহেলা করছেন। অর্ল্যান্ডোর মনে হচ্ছিল, তাঁকে "রেখে দেওয়া হয়েছে" গৃহপালিত গবাদিপশুর মতো। সেই সঙ্গে আর্ডেনের বনের পথে যাত্রা করার আগে তিনি রোজালিন্ডকে প্রেমনিবেদনেও সক্ষম হলেন না।
নাটকের গোড়ায় নিজের দাদা অলিভারের বিরুদ্ধে দুর্ব্যবহারের অভিযোগের পাশাপাশি অর্ল্যান্ডো এও জানান যে, তাঁদের বাবার ইচ্ছাপত্র অনুসারে তাঁর প্রাপ্য ১০০০ ক্রাউন থেকেও অলিভার তাঁকে বঞ্চিত করছেন। এদিকে তিনি দৈহিক বল ও প্রেম উভয়ক্ষেত্রেই ব্যতিক্রমী ধরনের শক্তিমান। এই গুণগুলির জন্যই রোজালিন্ড তাঁর প্রতি আকৃষ্ট হন।
অলিভারের ঘনিষ্ঠ বন্ধু ডিউক ফ্রেডেরিকের ক্রোধ উৎপাদনের পর অর্ল্যান্ডো গৃহত্যাগ করেন এবং আর্ডেনের বনে নির্বাসিতের জীবন যাপন করতে থাকেন। সেখানে অন্যায়ভাবে ক্ষমতাচ্যুত ডিউক সিনিয়র তাঁকে নিজ দলে স্বাগত জানান। ঘটনাচক্রে ডিউক সিনিয়রের কন্যা রোজালিন্ডের সঙ্গে পরিণয়সূত্রে আবদ্ধ হন অর্ল্যান্ডো।
১৯৩৬ সালে মুক্তিপ্রাপ্ত "অ্যাজ ইউ লাইক ইট" চলচ্চিত্রে লরেন্স অলিভিয়ার ও এলিজাবেথ বার্গনার যথাক্রমে অর্ল্যান্ডো ও রোজালিন্ডের চরিত্রে অভিনয় করেন। ২০০৬ সালের চলচ্চিত্রে কৃষ্ণাঙ্গ অভিনেতা ডেভিড ওয়েলোয়ো এই চরিত্রটিতে রূপদান করেন।
শ্রেষ্ঠ অভিনেতা বিভাগে স্ক্রিন পুরস্কার (সমালোচক)

শ্রেষ্ঠ অভিনেতা বিভাগে স্ক্রিন পুরস্কার (সমালোচক) হল ভারতীয় বলিউড চলচ্চিত্র শিল্পের শ্রেষ্ঠ নবাগত অভিনেতার জন্য প্রদত্ত বার্ষিক পুরস্কার। ২০০৭ সাল থেকে অনিয়মিতভাবে এই পুরস্কার প্রদান করা হচ্ছে। সাম্প্রতিক বিজয়ী আয়ুষ্মান খুরানা "আর্টিকেল ফিফটিন" (২০১৯) চলচ্চিত্রে অভিনয় করে এই পুরস্কার লাভ করেন।
নাসরিন (অভিনেত্রী)

নাসরিন (জন্ম ১৩ মে ১৯৭৮) একজন সদ্য বিদায়ী বাংলাদেশী চলচ্চিত্র অভিনেত্রী ও প্রযোজক। তিনি আইটেম গানে নৃত্যশিল্পী ও পার্শ্বচরিত্রে অভিনয়ের জন্য পরিচিত। তিনি ৫০০-এর অধিক চলচ্চিত্রে অভিনয় করেছেন। তিনি ১৯৯২ সালে সোহানুর রহমান সোহানের "লাভ" চলচ্চিত্রে অভিনয়ের মাধ্যমে চলচ্চিত্র শিল্পে তার যাত্রা শুরু করেন। প্রথম মুক্তিপ্রাপ্ত ছবি নিয়ে তথ্যগত বিভ্রান্তি রয়েছে। "লাভ" সিনেমার পাশাপাশি ১৯৯২ সালে মুক্তিপ্রাপ্ত "অগ্নিশপথ" ছবিও তার প্রথম ছবি হিসেবে বলা হয়।
নাসরিন ২০১২ সালের ১৮ মে ব্যবসায়ী মুস্তাফিজুর রহমান রিয়েলের সাথে বৈবাহিক সম্পর্কে আবদ্ধ হন। ২০১৩ সালের ৪ ডিসেম্বর কন্যা সন্তান আফরিনের মা হন নাসরিন। ২০১৬ সালের ৯ আগস্ট রিজন নামে একটি ছেলে সন্তানের জন্ম দেন তিনি।
নাসরিন ১৯৯২ সালে মুক্তিপ্রাপ্ত সোহানুর রহমান সোহান পরিচালিত "লাভ" অথবা "অগ্নিশপথ" চলচ্চিত্রে অভিনয়ের মাধ্যমে তার কর্মজীবন শুরু করেন। তিনি বাংলা চলচ্চিত্রে মূলত আইটেম গানে নৃত্যশিল্পী হিসাবে পরিচিত। তিনি দিলদারের সাথে জুটি গড়ে কৌতুক চরিত্রেও দীর্ঘদিন অভিনয় করেছেন। দিলদার মারা গেলে তিনি কাবিলার সঙ্গেও জুটি বেঁধে অভিনয় করেন। পাশাপাশি তিনি চলচ্চিত্রে পার্শ্বচরিত্রের অনেক গুরুত্বপূর্ণ ভূমিকায়ও অভিনয় করেছেন।
শ্রেষ্ঠ অভিনেত্রী বিভাগে স্ক্রিন পুরস্কার (সমালোচক)

শ্রেষ্ঠ অভিনেত্রী বিভাগে স্ক্রিন পুরস্কার (সমালোচক) হল ভারতীয় বলিউড চলচ্চিত্র শিল্পে সমালোচকদের দৃষ্টিতে শ্রেষ্ঠ অভিনেত্রীর জন্য প্রদত্ত বার্ষিক পুরস্কার। ২০০৭ সাল থেকে অনিয়মিতভাবে এই পুরস্কার প্রদান করা হচ্ছে। সাম্প্রতিক বিজয়ী তাপসী পান্নু ও ভূমি পেড়নেকর "ষাণ্ড কি আঁখ" (২০১৯) চলচ্চিত্রে অভিনয় করে এই পুরস্কার লাভ করেন।
শ্রেষ্ঠ অভিনেতা বিভাগে স্ক্রিন পুরস্কার (জনপ্রিয়)

শ্রেষ্ঠ অভিনেতা বিভাগে স্ক্রিন পুরস্কার (জনপ্রিয়) হল ভারতীয় বলিউড চলচ্চিত্র শিল্পের জনপ্রিয় শ্রেষ্ঠ অভিনেতার জন্য প্রদত্ত বার্ষিক পুরস্কার। ২০০৯ সালে প্রথমবার এই পুরস্কার প্রদান করা হয়। শ্রেষ্ঠ অভিনেতা বিভাগে স্ক্রিন পুরস্কার জুরিদের পছন্দে প্রদান করা হলেও এই পুরস্কার প্রদান করা হয় দর্শকদের পছন্দের উপর ভিত্তি করে। অক্ষয় কুমার "সিং ইজ কিং" চলচ্চিত্রে অভিনয়ের জন্য প্রথমবার এই পুরস্কারের জন্য বিজয়ী নির্বাচিত হন, কিন্তু তিনি তা গ্রহণ করেননি এবং "গজনি" চলচ্চিত্রে অভিনয়ের জন্য আমির খান এই পুরস্কারের জন্য অধিক যোগ্য মনে করে তাকে এই পুরস্কারটি দিতে বলেন। শাহরুখ খান সর্বাধিক পাঁচবার এই পুরস্কার অর্জন করেন।
শ্রেষ্ঠ অভিনেত্রী বিভাগে স্ক্রিন পুরস্কার (জনপ্রিয়)

শ্রেষ্ঠ অভিনেত্রী বিভাগে স্ক্রিন পুরস্কার (জনপ্রিয়) হল ভারতীয় বলিউড চলচ্চিত্র শিল্পের জনপ্রিয় শ্রেষ্ঠ অভিনেত্রীর জন্য প্রদত্ত বার্ষিক পুরস্কার। ২০০৯ সালে প্রথমবার এই পুরস্কার প্রদান করা হয়। শ্রেষ্ঠ অভিনেত্রী বিভাগে স্ক্রিন পুরস্কার জুরিদের পছন্দে প্রদান করা হলেও এই পুরস্কার প্রদান করা হয় দর্শকদের পছন্দের উপর ভিত্তি করে। ঐশ্বর্যা রাই বচ্চন "জোধা আকবর" চলচ্চিত্রে অভিনয়ের জন্য প্রথমবার এই পুরস্কারের জন্য বিজয়ী নির্বাচিত হন। দীপিকা পাড়ুকোন সর্বাধিক চারবার এই পুরস্কার অর্জন করেন।
জোড়ি নাম্বার ওয়ান বিভাগে স্ক্রিন পুরস্কার

জোড়ি নাম্বার ওয়ান বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের একটি বার্ষিক পুরস্কার। ২০০১ সালে প্রথমবার এই পুরস্কার প্রদান করা হয়। দর্শকদের পছন্দের উপর ভিত্তি করে শীর্ষ যুগলকে এই পুরস্কার প্রদান করা হয়। শাহরুখ খান ও কাজল "কভি খুশি কভি গম..." চলচ্চিত্রে অভিনয়ের জন্য প্রথমবার এই পুরস্কারের জন্য বিজয়ী নির্বাচিত হন। অভিনেতাদের মধ্যে শাহরুখ খান সর্বাধিক সাতবার এবং অভিনেত্রীদের মধ্যে কাজল, রানী মুখার্জী, ঐশ্বর্যা রাই বচ্চন ও প্রিয়াঙ্কা চোপড়া সর্বাধিক দুইবার এই পুরস্কার অর্জন করেন।
শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার

শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ কৌতুক চরিত্রে অভিনয়শিল্পীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। কাদের খান "তকদিরওয়ালা" (১৯৯৫) চলচ্চিত্রে অভিনয় করে প্রথমবার এই পুরস্কার লাভ করেন। পরেশ রাওয়াল, অভিষেক বচ্চন ও বরুণ ধবন সর্বাধিক দুইবার এই পুরস্কার লাভ করেন। সাম্প্রতিক বিজয়ী যামী গৌতম "বালা" (২০১৯) চলচ্চিত্রে অভিনয় করে এই পুরস্কার লাভ করেন।
শ্রেষ্ঠ খল অভিনয়শিল্পী বিভাগে স্ক্রিন পুরস্কার

শ্রেষ্ঠ খল অভিনয়শিল্পী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ খল চরিত্রে অভিনয়শিল্পীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। মিঠুন চক্রবর্তী "জল্লাদ" (১৯৯৫) চলচ্চিত্রে অভিনয় করে প্রথমবার এই পুরস্কার লাভ করেন। সাম্প্রতিক বিজয়ী রনিত রায় "গুড্ডু রঙ্গিলা" (২০১৫) চলচ্চিত্রে অভিনয় করে এই পুরস্কার লাভ করেন।
জিমি নন্দা

জিমি কুনাল নন্দা হলেন একজন ভারতীয় অভিনেত্রী ও মডেল।
জিমি নন্দা আহমেদাবাদ থেকে এসেছেন। তিনি গ্লাডসরাগ মিসেস ইন্ডিয়া ২০০৭ খেতাব লাভ করেছিলেন। এরপর, তিনি মিসেস ইউনিভার্স ২০০৭ প্রতিযোগিতায় অংশ নেন। সেই প্রতিযোগিতায় তিনি রানারআপ হন।
পরবর্তীতে, জিমি নন্দা "সিআইডি" তে অভিনয় করেছিলেন। ধারাবাহিকটিতে তিনি সাব ইন্সপেক্টর লাবণ্যের চরিত্রে অভিনয় করেছিলেন। ২০১৬ সালে মুক্তি পেয়েছিল তার অভিনীত গুজরাটি চলচ্চিত্র "তু তো গায়ো"। এরপর, ২০১৮ সালে তার অভিনীত আরেকটি গুজরাটি চলচ্চিত্র "রতনপুর" মুক্তি পেয়েছিল।
মেনকা

মেনকা (, , 'অতুলনীয়') হিন্দু সাহিত্যে একজন অপ্সরা।
দেবতা ও অসুরদের দ্বারা সমুদ্রমন্থনের সময় মেনকার জন্ম হয়েছিল। তিনি দ্রুত একজন বুদ্ধিমত্তা ও সহজাত প্রতিভা সহ তিন জগতের সবচেয়ে মন্ত্রমুগ্ধ অপ্সরা (স্বর্গীয় জলদেবী) হয়ে ওঠেন, কিন্তু তিনি পরিবার চান।
বিশ্বামিত্র দেবতাদের ভয় দেখিয়েছিলেন এবং এমনকি অন্য স্বর্গ তৈরি করার চেষ্টা করেছিলেন - ইন্দ্র, তার ক্ষমতার দ্বারা ভীত, মেনকাকে স্বর্গ থেকে পৃথিবীতে পাঠিয়েছিলেন তাকে প্রলুব্ধ করতে এবং তার ধ্যান ভঙ্গ করতে। মেনকা বিশ্বামিত্রের সৌন্দর্য দেখে তার লালসা ও আবেগকে সফলভাবে উস্কে দিয়েছিলেন। তিনি বিশ্বামিত্রের ধ্যান ভঙ্গ করতে সফল হন। যাইহোক, তিনি তার সাথে অকৃত্রিম প্রেমে পড়েছিলেন এবং তাদের একটি শিশুর জন্ম হয়েছিল, যেটি পরে ঋষি কণ্বের আশ্রমে বেড়ে ওঠে এবং তাকে শকুন্তলা নামে ডাকা হয়। পরে, শকুন্তলা রাজা দুষ্মন্তের প্রেমে পড়েন এবং ভরত নামে একটি সন্তানের জন্ম দেন, যিনি হিন্দু ঐতিহ্য অনুসারে দেশের নাম দেন।
বিশ্বামিত্র যখন বুঝতে পারলেন যে তিনি ইন্দ্র দ্বারা প্রতারিত হয়েছেন, তখন তিনি ক্রুদ্ধ হলেন। কিন্তু তিনি কেবল মেনাকাকে তার থেকে চিরতরে বিচ্ছিন্ন হওয়ার জন্য অভিশাপ দিয়েছিলেন, কারণ তিনি তাকেও ভালোবাসতেন এবং জানতেন যে সে তার প্রতি সমস্ত বিকৃত উদ্দেশ্য হারিয়ে ফেলেছে।
মহাভারতের পলোমা পর্বে, সৌতি বলেছিলেন যে মেনাকার গন্ধর্ব বিশ্ববাসুর সাথে একটি কন্যা ছিল। সন্তানের জন্ম দিতে তিনি লজ্জিত ছিলেন, তাই তিনি তাকে ঋষি স্থুলকেশের আশ্রমের সামনে রেখে যান। ঋষি শিশুটিকে দত্তক নেন এবং তার নাম রাখেন প্রমদ্বারা, যিনি পরে ভৃগুর বংশধর রুরুকে বিয়ে করেন।
এবিসিডি ২

এবিসিডি ২ () একটি ভারতীয় হিন্দি চলচ্চিত্র, যার পরিচালক রেমো ডি সুজা এবং এতে অভিনয় করেছেন বরুণ ধবন ও শ্রদ্ধা কাপুর। ২০১৫ সালের ১৯ জুন মুক্তি পায়।এই চলচ্চিত্রে ভারতের বিখ্যাত নৃত্য শিল্পীদের মধ্যে ধর্মেশ, রাঘব জুয়াল, পুনিত পাঠক, প্রভুদেবা সহ অনেক প্রতিভাবান নৃত্য শিল্পীরা ছিলেন। ছবিটি মূলত নৃত্য নিয়েই নির্মিত।
সুরেশ 'সুরু' মুকুন্দ তার মায়ের ইচ্ছা পূরণ করতে বড় ড্যান্সার হতে চায়। বিনিতা "ভিনি" শর্মা হতে চায় সেরা হিপ-হপ নর্তকী। তারা বন্ধুদের নিয়ে একটি দল গঠন করে কিন্তু অকৃতকার্য হয়। প্রতিযোগিতায় বিচারকরা তাদের গ্রহণ করেন না ফলত সবাই চাকরির সন্ধানে বেরোয়।
সুরুর একদিন বিষ্ণুর সাথে আলাপ হয়। তাকে কোরিওগ্রাফার হতে রাজি করায় সুরু। বিষ্ণু ক্রোকক্সের (রাঘব জুয়াল) মামার কাছ থেকে টাকা পাওয়ার জন্য পরিচালিত হন, যাকে তিনি নিশ্চিত করেন, যখন সুরু আশা হারিয়ে ফেলেছিলেন যখন টিম ফান্ডের ব্যবস্থা করতে অক্ষম হওয়ার কারণে বিষ্ণু রাগান্বিত হন। পরে তারা লাস ভেগাসে যাওয়ার প্রস্তুতি নেয়, তবে বিনোদ (পুণিত পাঠক), একজন বধির-নীরব নৃত্যশিল্পী, বিষ্ণুর কাছ থেকে নিজেই শিখেছিলেন যে পরেরটির ভেগাসে যাওয়ার উচ্চতর উদ্দেশ্য রয়েছে এবং প্রকৃতপক্ষে তিনি সুরুকে ইচ্ছাকৃতভাবে প্রভাবিত করেছিলেন। এবং বন্ধুদের তার পরিকল্পনার জন্য উপায় খুঁজে বের করার জন্য। লাস ভেগাসে তারা কোয়ালিফায়ার জিতল। পরে বিষ্ণু তার ছেলে মনু (জিনিত রথ), যার মা স্বাতী (তিস্কা চোপড়া) এর সাথে দেখা করার জন্য দলের অর্থ দিয়ে হোটেল ছাড়েন) অন্য একজন ব্যক্তির সাথে বিবাহিত এবং জীবনে এগিয়ে গেছে। সে মনুর সাথে কথা বলে সন্তুষ্ট মন নিয়ে চলে যায়।
এর মধ্যে, অতিরিক্ত রিহার্সালের কারণে ভিনি আহত হয়েছিলেন এবং আংশিক ভারতীয় বংশোদ্ভূত আমেরিকান মেয়ে অলিভের (লরেন গটলিব) দ্বারা প্রতিস্থাপিত হয়েছেন , এবং বন্ধু গোপিকে (গণেশ আচার্যকে ধন্যবাদ জানাতেই বিষ্ণু এটি আবিষ্কার করেছিলেন), যিনি বার-কাম-হোটেলে কাজ করেন। একই সময়ে, যখন বিষ্ণু নিখোঁজ হতে দেখেন এবং সুর নিজেই জ্যাম সেশন নিয়ে এগিয়ে যাওয়ার চেষ্টা করেন, কিন্তু বৃথা যায় তখন সুরু রাগান্বিত হন। লড়াইয়ে নামার সাথে সাথে সুরুর পক্ষে দিনটি বাঁচানোর চেষ্টা করতে গিয়ে বিষ্ণু ফিরে এসেছিলেন, পরে তিনি স্বীকার করেছিলেন যে তিনি 'ভুল' করেছিলেন অনুমতি ছাড়াই চলে গিয়েছিলেন যদিও তিনি বছরের পর বছর ধরে যে পরিবার তৈরি করতে চেয়েছিলেন তার পরিবারকে হারাতে চাননি , ক্ষমা চেয়েছে, সুরু ক্ষমা করেছে এবং দল ফাইনালে প্রবেশ করেছে। রিহার্সাল জুড়ে অলিভ সুরুর সাথে ঘনিষ্ঠ হয়ে যায় এবং একটি হিংসুক ভিনি সুরুকে বলে যে সে তাকে ভালবাসে। যদিও অলিভ সুরুর প্রতি অনুভূতি রয়েছে, ভিনির সাথে একান্ত আলাপচারিতায় অলিভকে আশ্বাস দেয় যে সুরুর সাথে তার মধুরতা নিয়ে কিছুই করার ছিল না এবং তিনি ভিনির সুস্থ হওয়ার পরে ভারতীয় স্টানারদের সাথে চালিয়ে যেতে রাজি হন। দল ফাইনালে প্রবেশ করেছে, যেখানে বিনোদ 'ভারতীয় স্টানারস শুধুমাত্র নিচে পড়ে থেকে ডি বিনোদ এর যক্ষ্মা সমস্যা সম্পর্কে জানত। সবাই দুর্ঘটনার পরে প্রায় হাল ছেড়ে দিয়েছে, যখন বিনোদ সুরুকে উত্সাহিত করার চেষ্টা করে, যারা দুর্ঘটনাটি ভুলে যায় এবং অন্যরা নিচে বিনোদকে দিয়ে সাফল্যের সাথে গঠনটি তৈরি করতে ফিরে আসে। তারা প্রতিযোগিতা জিততে পারে না কিন্তু লক্ষাধিকের মন জয় করে, সুরু তার মায়ের নাচের বিষয়ে প্রেরণাদায়ী পাঠ সম্পর্কে একটি ভয়েসওভার বিবরণ দিয়েছিল।
দ্বিতীয় শাহ আলম

দ্বিতীয় শাহ আলম, জন্ম নাম আলী গওহর বা আলী গৌহার (২৫ জুন ১৭২৮ - ১৯ নভেম্বর ১৮০৬) নিয়ে জন্মগ্রহণ করেন, যিনি ছিলেন ১৭তম মুঘল সম্রাট এবং দ্বিতীয় আলমগিরের পুত্র। শাহ আলম একটি ভেঙ্গে পড়া মুঘল সাম্রাজ্যের সম্রাট হন। তাঁর রাজত্বকালে তাঁর ক্ষমতা এতটাই কমে গিয়েছিল যে ফার্সি ভাষায় "সুলতানত-ই-শাহ আলম", আজ দিলি তা পালাম, যার মানে হচ্ছে, 'শাহ আলমের সাম্রাজ্য দিল্লি থেকে পালাম', পালাম দিল্লির একটি শহরতলী।
শাহ আলম অনেক আক্রমণের সম্মুখীন হন, প্রধানত আফগানিস্তানের আমীর আহমেদ শাহ আব্দালি দ্বারা, যার ফলে মারাঠা সাম্রাজ্যের সাথেপানিপাতের তৃতীয় যুদ্ধ হয়, যারা দিল্লিতে মুঘল বিষয়ক এবং আবদালির নেতৃত্বাধীন আফগানদের উপর সুজেরাইন্টি বজায় রাখে। ১৭৬০ সালে আবদালির আক্রমণকারী বাহিনীকে তাড়িয়ে দেয় মারাঠারা, সদাশিবরাও ভাউ, যিনি তৃতীয় ফিরোজ জং-এর পুতুল মুঘল সম্রাট তৃতীয় শাহজাহানকে ক্ষমতাচ্যুত করেন এবং মারাঠা নিয়ন্ত্রণে শাহ আলমকে পুনরায় সম্রাট হিসেবে স্থাপন করেন।
শাহ আলম দ্বিতীয় একমাত্র এবং পূর্ণ হকদার সম্রাট হিসেবে বিবেচনা করা হয়, কিন্তু মারাঠা সেনাপতি মহাদাজী শিন্ডের তত্ত্বাবধানের কারণে ১৭৭২ সাল পর্যন্ত তিনি দিল্লি ফিরতে পারেননি। বক্সারের যুদ্ধে তিনি ব্রিটিশ ইস্ট ইন্ডিয়া কোম্পানির বিরুদ্ধেও যুদ্ধ করেন।
শাহ আলম তার নিজস্ব "দিওয়ান" (কবিতা) রচনা করেন এবং "আফতাব" ছদ্মনামে প্রকাশ করেন। তাঁর কবিতাগুলো মির্জা ফাখির মাকিন পরিচালিত, সংকলিত ও সংগৃহীত।
হিথ্রো কেন্দ্রীয় রেলওয়ে স্টেশন

হিথ্রো টার্মিনাল ২ এবং ৩ রেল স্টেশন লন্ডন হিথ্রো বিমানবন্দরে টার্মিনাল ২ ও টার্মিনাল ৩ (এবং অতীতে টার্মিনাল ১) এ রেল পরিষেবা সরবরাহ করে।
এটি হিথ্রো এক্সপ্রেস ট্রেনগুলি দ্বারা সরাসরি মধ্য লন্ডন পর্যন্ত রেল পরিষেবা সরবরাহ করে এবং টিএফএল রেল ট্রেনগুলি স্থানীয় স্টেশনগুলিতে থামে। স্টেশনটি লন্ডন প্যাডিংটন থেকে ডাউন-লাইনে ১৪ মাইল ৫০ চেইন (২৩.৫ কিমি) দূরে অবস্থিত।
স্টেশন থেকে এক্সপ্রেস পরিষেবাগুলিতে ট্রান্সপোর্ট ফর লন্ডন ট্র্যাভেলকার্ড বৈধ নয়। হিথ্রোতে যে কোনও টার্মিনালের মধ্যে স্থানান্তরকারী যাত্রীরা বিনা মূল্যে ট্রেন ব্যবহার করতে পারেন।
স্টেশনটিতে হিথ্রো এক্সপ্রেস দ্বারা সরবরাহিত প্যাডিংটন এবং হিথ্রো টার্মিনাল ৫-তে সরাসরি চলমান রেল পরিষেবা রয়েছে, সাধারণত প্রতি ১৫ মিনিট অন্তঃর রেল পরিষেবাটি পাওয়া যায় এবং টিএফএল রেল দ্বারা সাধারণত প্রতি আধা ঘণ্টা অন্তঃর রেল পরিষেবা চালানো হয় এবং বেশিরভাগ মধ্যবর্তী স্টেশনগুলিতে ট্রেন থামানো হয়। এটি হিথ্রো টার্মিনাল ৪ শাটল পরিষেবা প্রদান করে, যা প্রায় ১৫ মিনিট অন্তঃর এই স্টেশন এবং হিথ্রো টার্মিনাল ৪-এর মধ্যে চলে।
কেন্দ্রীয় লন্ডনের সাথে হিথ্রো বিমানবন্দরকে সরাসরি সংযুক্তকারী হিথ্রো এক্সপ্রেস রেল সংযোগের সমাপ্তির পরে ২৩ জুন ১৯৯৮ সালে স্টেশনটি খোলা হয়। টার্মিনাল ৪ এবং ৫ স্টেশনগুলির বিপরীতে, হিথ্রো কেন্দ্রীয় স্টেশনের প্ল্যাটফর্মগুলি লন্ডন আন্ডারগ্রাউন্ডের পিক্যাডিলি রেলপথের হিথ্রো টার্মিনাল ২ এবং ৩ স্টেশনের প্ল্যাটফর্মগুলির সংলগ্ন নয়। পরিবর্তে তারা লম্বা এবং আরও গভীর স্তরে অবস্থিত। এর পেছনে যুক্তি কারণ হিথ্রো এক্সপ্রেস লাইনটি উত্তর থেকে হিথ্রোতে প্রবেশ করে সুড়ঙ্গের মধ্য দিয়ে, যেখানে পিক্যাডিলি লাইনটি পূর্ব দিক থেকে আগত। একটি ভূগর্ভস্থ পথচারীদের হাঁটার পথ দিয়ে স্টেশনটিতে প্রবেশের পথ পৌঁছে গেছে, যা টার্মিনাল ৩-কে কেন্দ্রীয় বাস স্টেশন এবং পিক্যাডিই রেলপথের হিথ্রো টার্মিনাল ২ এবং ৩ স্টেশনের সাথে সংযুক্ত করে।
মে ২০১৮ সাল থেকে স্টেশন থেকে হিথ্রো সংযোগ পরিষেবাটি প্রতিস্থাপন করে নতুন ক্রসরেল প্রকল্পের অংশ টিএফএল রেল দ্বারা পরিষেবা প্রদান করা হচ্ছে। রেল পরিষেবাগুলি প্রাথমিকভাবে সমস্ত মধ্যবর্তী স্টেশনগুলিতে থেমে লন্ডন প্যাডিংটন পর্যন্ত চালিত হয়। ২০২০ সালের অক্টোবরে, পরিষেবাটি এলিজাবেথ রেলপথটিকে পুনরায় রূপান্তরিত করা হবে এবং ২০২১ সালের ডিসেম্বরে মধ্য লন্ডন হয়ে শেনফিল্ড এবং পূর্বে অ্যাবে উড হয়ে পুরো রুটটি চালু হবে।
হিথ্রো কেন্দ্রীয় রেলওয়ে স্টেশন লন্ডন আন্ডারগ্রাউন্ডের হিথ্রো টার্মিনাল ২ এবং ৩ টিউব স্টেশনের নিকটে অবস্থিত, যেখানে পিক্যাডিলি রেলপথের ট্রেনগুলি টার্মিনাল ৪ এবং ৫ এবং মধ্য লন্ডন পর্যন্ত চলাচল করে।
হিথ্রো কেন্দ্রীয় রেলওয়ে স্টেশন এছাড়াও হিথ্রো কেন্দ্রীয় বাস স্টেশন থেকে লন্ডনের যাত্রাপথের উদ্দেশ্যে বাসের ১০৫, ১১১, ১৪০, ২৮৫, এ১০, ইউ৩, এক্সপ্রেস রুট ৭২৪ এবং এক্স২৬ এবং রাতের রুট এন৯ এর জন্য আন্ডারগ্রাউন্ড ওয়াকওয়েগুলির মাধ্যমে একটি বিনিময় প্রস্তাব করে।
ল্যাভেন্ডার তেল

ল্যাভেন্ডার তেল হচ্ছে এক প্রকার সুগন্ধি তেল। ল্যাভেন্ডার একটি বহুল প্রচলিত ও সমাদৃত ফুলের নাম যা থেকে পাওয়া যায় এই সুগন্ধি তেল। এই তেল রূপচর্চা থেকে শুরু করে অনেক কাজেই ব্যবহৃত হয়ে থাকে। ল্যাভেন্ডার ফুল এবং এর তেল হারবাল ও বিভিন্ন ঔষধ তৈরিতে ব্যবহার হয়। বর্তমানে ল্যাভেন্ডার তেলকে স্বাস্থ্য সেবার জন্য ব্যবহার করা হচ্ছে।
খাঁটি ল্যাভেন্ডার তেল বাষ্প পাতন পদ্ধতিতে উৎপাদিত হয়। এটি অন্যান্য পদ্ধতির তুলনায় বেশি পরিমাণে তেল উৎপাদন করা যায়।
ল্যাভেন্ডার তেল বিশ্বজুড়ে উৎপাদিত হয়, তবে বুলগেরিয়া এই শিল্পে নেতৃস্থানীয়।
১|সুগন্ধি হিসেবে ব্যবহার করা যায়। 
২|ছাড়পোকা তাড়াতে এর ব্যপক ব্যবহার হয়!
প্রিন্স ক্যাস্পিয়ান (দ্ব্যর্থতা নিরসন)

প্রিন্স ক্যাস্পিয়ান ১৯৫১ সালে সি. এস. লিউইস রচিত শিশুতোষ উপন্যাস।
প্রিন্স ক্যাস্পিয়ান দ্বারা আরও বোঝানো যেতে পারে:
আফসানা বেগম

আপসানা বেগম হলেন একজন বাংলাদেশি বংশোদ্ভূত ব্রিটিশ রাজনীতিবিদ। তিনি পপলার এবং লাইম হাউস সংসদীয় আসনের বর্তমান সাংসদ।
আপসানা বেগমের পূর্বপুরুষেরা থাকতেন অধুনা বাংলাদেশের সুনামগঞ্জ জেলার জগন্নাথপুরে। তার বাবা তার বাবা মনির উদ্দিন টাওয়ার হ্যামলেটসের সিভিক মেয়র ছিলেন। তিনি ছিলেন জগন্নাথপুর পৌরসভার লুদুরপুর এলাকার বাসিন্দা। তবে আপসানা বেগমের জন্ম ও বেড়ে ওঠা লন্ডনের টাওয়ার হ্যামলেটসে। তিনি লেবার পার্টির লন্ডন রিজিয়ন শাখার সদস্য। দলটির টাওয়ার হ্যামলেটস শাখার সহসভাপতিরও দায়িত্ব পালন করছেন তিনি। তিনি টাওয়ার হ্যামলেটস কাউন্সিলের আবাসন বিভাগে কর্মরত আছেন।
পপলার এবং লাইম হাউস সংসদীয় আসনের সাংসদ জিম ফিটজপেট্রিক ২০১৯ সালের শুরুর দিকে রাজনীতি থেকে অবসরে যাওয়ার সিদ্ধান্ত গ্রহণ করেন। ২০১৯ সালের ব্রিটিশ সংসদ নির্বাচনে এই আসনে লেবার পার্টির মনোনয়ন পান আপসানা বেগম। নির্বাচনে তিনি ৩৮,৬৬০ ভোট পেয়ে নির্বাচিত হন। তার নিকটতম প্রতিদ্বন্দ্বী কনজারভেটিভ পার্টির শন ওক পান ৯,৭৫৬ ভোট।
দ্য ক্রনিকলস অব নার্নিয়া: প্রিন্স ক্যাস্পিয়ান (সাউন্ডট্র্যাক)

দ্য ক্রমিকলস অব নার্নিয়া: প্রিন্স ক্যাস্পিয়ান (অরিজিনাল মোশন পিকচার সাউন্ডট্র্যাক) হলো ২০০৮ সালের কাল্পনিক চলচ্চিত্র ""-এর সাউন্ডট্র্যাক। সাউন্ডট্র্যাকটির কম্পোজার হলেন হ্যারি গ্রেগসন-উইলিয়ামস, যা ২০০৮ সালের ১৩ই মে ওয়াল্ট ডিজনি রেকর্ডসের মাধ্যমে যুক্তরাষ্ট্রে মুক্তি পায়।
যেখানে উল্লেখ করা হয়েছে সেগুলো ছাড়া সকল গান হ্যারি গ্রেগসন-উইলামসের গাওয়া।
সরুলিয়া ইউনিয়ন

সরুলিয়া ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।
সরুলিয়া ইউনিয়নের আয়তন আয়তন ২৫.৮২ বর্গ কি:মি:। ইউনিয়ন লোকসংখ্যা ৩৯৮৭৩ জন। গ্রামের সংখ্যা ২৭টি ও মৌজার সংখ্যা ১০টি; হাট-বাজারের সংখ্যা ৪টি। 
সরুলিয়া ইউনিয়নে একটি নদীর নাম কপোতাক্ষ নদ। এবং অসংখ্য খাল রয়েছে।
২০১০ সালের আদমশুমারী অনুযায়ী সরুলিয়া ইউনিয়নের শিক্ষার হার ৭০ শতাংশ। সরকারী প্রাথমিক বিদ্যালয়ের সংখ্যা ১৬টি। সরুলিয়া ইউনিয়নে বেসরকারি প্রাথমিক বিদ্যালয়ের সংখ্যা ৭টি; মাধ্যমিক ও উচ্চ বিদ্যালয় ৬টি; মাদ্রাসা ৬টি; মহিলা মাদ্রাসা ২টি এবং কলেজের সংখ্যা একটি।
ধানদিয়া ইউনিয়ন

ধানদিয়া ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।
ইউনিয়নের আয়তন ২৩.৮৫ বর্গ কি:মি:। এই ইউনিয়নের লোকসংখ্যা ৩৫,৭৮৫ জন। ১৪টি গ্রামের ও ৯টি মৌজার নিয়ে এ ইউনিয়ন গড়ে উঠেছে।এই ইউনিয়নে ৮টি হাট বাজার রয়েছে।
(২০০১ সালের আদমশুমারী অনুসারে) শিক্ষার হার অনুযায়ী ৭০ শতাংশ ।এ ইউনিয়নে সরকারি প্রাথমিক বিদ্যালয়ের সংখ্যা ৭টি।বেসরকারি প্রাথমিক বিদ্যালয়ের সংখ্যা ৭টি। নিম্ন মাধ্যমিক বালিকা বিদ্যালয় ১টি।মাধ্যমিক বালিকা বিদ্যালয় ১টি।মাধ্যমিক বিদ্যালয় ৩টি।মাদ্রাসা ৩টি।
তালা ইউনিয়ন

তালা ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।
ইউনিয়নে মোট গ্রাম ২১টি। জনসংখ্যা ৪০,৯৭০ জন। পুরুষ ২০,৬২৫ জন। নারী ২০,৩৪৫ জন। হোল্ডিং সংখ্যা ৮.০৬৭ পরিবার। মোট ভোটার সংখ্যা ২২,৫৮৪ জন। মৌজা ১৬টি এবং মোট আয়তন ৬,১১৫ বর্গ কিলোমিটার।
সরকারী কলেজ ১টি। বে-সরকারি কলেজ ০২টি। টেকনিক্যাল কলেজ ০১টি। সরকারি হাইস্কুল ০২টি। বেসরকারি হাইস্কুল ০৬টি। জুনিয়র হাইস্কুল ০২টি। বালিকা বিদ্যালয় ০২টি। ফাজিল মাদ্রাসা ০১টি। আলিম মাদ্রাসা ০১টি। দাখিল মাদ্রাসা ০২টি। মহিলা মাদ্রাসা ০১টি। সরকারি প্রাথমিক বিদ্যালয় ১০টি। বেসরকারি রেজিঃ বিদ্যালয় ০৯টি। বেসরকারি নন রেজিঃ প্রাথমিক বিদ্যালয় ০১টি। প্রি-ক্যাডেট বিদ্যালয় ০৪টি।
খলিশখালী ইউনিয়ন

খলিশখালী ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।
এই ইউনিয়নের আয়তন ৩৭.৩৬ বগ কি.মি. প্রায়। জনসংখ্যা মোট ৩১,৪৬৮ জন। পুরুষ-১৬৬৩১জন,মহিলা-১৪,৮৩৭জন। ১১টি মৌজা ও ৩০ টি গ্রাম নিয়ে এ ইউনিয়ন গঠিত।
এই ইউনিয়নে কলেজ ২টি।মাধ্যমিকসহ বিদ্যালয় ৪টি। প্রাথমিক বিদ্যালয় ২১টি ও মাদ্রাসা ২টি। ক্বওমিয়া মাদ্রাসা-১টি। ইউনিয়নের শিক্ষার হার ৬৫ শতাংশ।
জালালপুর ইউনিয়ন, তালা

জালালপুর ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।
এই ইউনিয়নের আয়তন ২৪.১০ বর্গ কি.মি.। জনসংখ্যা মোট-২৯৮২৫ জন। পুরুষ-১৫৬৯৮জন,মহিলা-১৪১২৭জন। ১১টি মৌজা ও১৩টি গ্রাম নিয়ে এ ইউনিয়ন গঠিত।
এই ইউনিয়নে মাধ্যমিক বিদ্যালয় ৫টি, প্রাথমিক বিদ্যালয় ১৫টি ওমাদ্রাসা ১০টি। শিক্ষার হার ৭৫%।
খলিলনগর ইউনিয়ন

খলিলনগর ইউনিয়ন বাংলাদেশের সাতক্ষীরা জেলার তালা উপজেলার অন্তর্গত একটি ইউনিয়ন।
আয়তন: ৩২.৪৭ বর্গ কিলোমিটার। 
১. কপোতাক্ষ
২. সালতা
এই ইউনিয়নে ১৫ জন মুক্তিযোদ্ধা রয়েছে।
মরক্কোর জাতীয় পতাকা

মরক্কো (মাগরিব) এর জাতীয় পতাকা (; ; ) হল লাল পটভূমির মাঝে সবুজ রঙের পাঁচ কোণা রৈখিক তারা সংবলিত পতাকা।
মরক্কোতে আলাউইত রাজবংশের লাল রঙের যথেষ্ট ঐতিহাসিক তাৎপর্য রয়েছে। এই শাসকগোষ্ঠী চতুর্থ মুসলিম খলিফা আলীর স্ত্রী ফাতিমা'র মাধ্যমে ইসলামী নবী মুহাম্মদের(স) সাথে যুক্ত। এছাড়াও লাল মক্কার শরিফ এবং ইয়েমেনের ইমামদের দ্বারা ব্যবহৃত রঙ। ১৭শ শতাব্দীতে আলাউইত রাজবংশের ক্ষমতারোহনের পর থেকে দেশের পতাকাগুলো সম্পূর্ণ লাল ছিল।
১৯১৫ সালের ১৭ নভেম্বর ফরাসি আবাসিক জেনারেল হিউবার্ট লিয়াউটি (Hubert Lyautey) "সুলতান ইউসুফ"কে দিয়ে একটি "দহির" (মরক্কোর সুলতানের জারি করা অধ্যাদেশ) স্বাক্ষর করান (মরক্কো তখন ফরাসি প্রটেক্টরেট ছিল), যার মাধ্যমে লাল পটভূমির মাঝে সবুজ রঙের পাঁচ কোণা রৈখিক তারা সংবলিত পতাকাকে মরক্কোর পতাকা হিসেবে ঘোষণা করা হয়। তারার পাঁচটি কোণা ভালোবাসা, সত্য, শান্তি, মুক্তি ও ন্যায়বিচারের প্রতীক। মরক্কো যখন ফরাসি ও স্প্যানিশদের নিয়ন্ত্রণে ছিল, তখনও এই প্রতীক সংবলিত লাল পতাকা ব্যবহৃত হত; তবে তা কেবল ভূমিতেই ব্যবহার করা যেত। সাগরে এর ব্যবহার নিষিদ্ধ ছিল। পরবর্তীতে ১৯৫৬ সালে যখন মরক্কোর স্বাধীনতা পুনরুদ্ধার হয়, তখন এই পতাকাটিই জাতীয় পতাকা হিসেবে গৃহীত হয়।
মরক্কোর পতাকার লাল পটভূমি টেকসইতা, সাহস, শক্তি এবং বীরত্বের প্রতীক। অন্যদিকে সবুজ রঙ নির্দেশ করে ভালোবাসা, আনন্দ, প্রজ্ঞা, শান্তি এবং প্রত্যাশা। এছাড়াও সবুজ ইসলামের রঙ আর পাঁচ কোণা রৈখিক তারকা ছিল সুলাইমানের সিলমোহর। পাঁচ কোণা তারা ইসলামের পাঁচটি স্তম্ভকেও নির্দেশ করে।
২০১০ সালের ৮ মে (বর্তমান পশ্চিম সাহারার দাখলা শহরে ক্ষেত্রফল ও ওজনের একটি মরক্কোর পতাকা স্থাপন করা হয়। এটি "গিনেস বিশ্ব রেকর্ড" কর্তৃক সর্ববৃহৎ পতাকার স্বীকৃতি পেয়েছে।
কাদেরিয়া তাহেরিয়া সাবেরিয়া সুন্নিয়া মাদ্রাসা

কাদেরিয়া তাহেরিয়া সাবেরিয়া সুন্নিয়া মাদ্রাসা নীলফামারীর একটি ধর্মীয় শিক্ষাপ্রতিষ্ঠান।
এই মাদ্রাসা নীলফামারী জেলার সৈয়দপুরের ইসলামবাগ এলাকায় অবস্থিত।
এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে।
দ্য পাইরেট বে

দি পাইরেট বে (সংক্ষিপ্তে টিপিবি) অনলাইন বিনোদন এবং সফটওয়্যারের টরেন্ট সাইট । ২০০৩ সালে সুইডিশ থিংক ট্যাঙ্ক পাইরাটবায়রান প্রতিষ্ঠিত, পাইরেট বে দর্শকদের বিনোদন এবং সফটওয়্যারের ম্যাগনেট লিঙ্কগুলি এবং টরেন্ট ফাইলগুলি অনুসন্ধান করতে, ডাউনলোড করতে এবং লিঙ্ক দ্বারা অবদান রাখতে সহায়তা করে, যা বিটটোরেন্ট বা ইউটরেন্ট প্রোটোকলের ব্যবহারকারীদের মধ্যে পিয়ার-টু-পিয়ার (পি 2 পি) ফাইল শেয়ার করার সুযোগ করে দিয়েছে।
পাইরেট বে ফাইল শেয়ারিং, কপিরাইট, এবং নাগরিক স্বাধীনতার আইনি দিকগুলি নিয়ে নানা বিতর্ক এবং আলোচনার জন্ম দিয়েছে এবং প্রতিষ্ঠিত স্বত্ত সম্পত্তি আইন ও কপিরাইট বিরোধী আন্দোলনের একটি কেন্দ্রীয় ব্যক্তিত্বের বিরুদ্ধে রাজনৈতিক উদ্যোগের মঞ্চ হয়ে উঠেছে। ওয়েবসাইটটি বেশ কয়েকটি ডোমেন হারায় এবং তাদের কার্যক্রম চালিয়ে যাওয়ার জন্য একাধিক নতুন ওয়েব ডোমেন এ ছড়িয়ে দেয়। 
২০০৯ সালের এপ্রিল মাসে ওয়েবসাইটটির প্রতিষ্ঠাতা (পিটার সানডে, ফ্রেডরিক নেজ, এবং গটফ্রিড সোয়ার্থলম) কপিরাইট লঙ্ঘনে সহায়তা করার জন্য সুইডেনে পাইরেট বে মামলায় দোষী সাব্যস্ত হয়েছিল এবং তাদের এক বছরের কারাদণ্ড এবং জরিমানা দন্ডে দণ্ডিত করা হয়েছিল। কিছু দেশে ইন্টারনেট পরিষেবা সরবরাহকারীদের (আইএসপি) ওয়েবসাইটে ওয়েবসাইটে অ্যাক্সেস আটকাতে আদেশ দেওয়া হয়েছে। পরবর্তীকালে, প্রক্সি ওয়েবসাইটগুলি এতে অ্যাক্সেস সরবরাহ করে আসছে। সংস্থাটির সিইও পিটার সানডে, ফ্রেডরিক নেজ, এবং গটফ্রিড সোয়ার্থলম সবাইকে সাক্ষ্য প্রদানের পরে 2015 সালে মুক্তি দেওয়া হয়।
কিয়া কুল হ্যায় হাম

কিয়া কুল হ্যায় হাম (; ) হচ্ছে একতা কাপুর প্রযোজিত এবং সংগীত শিবান কর্তৃক পরিচালিত একটি ভারতীয় একটি কমেডি চলচ্চিত্র। এই চলচ্চিত্রে মুখ্য ভূমিকায় অভিনয় করেছেন রিতেশ দেশমুখ, তুষার কাপুর।
করণ (রিতেশ দেশমুখ) ঠিক এর বিপরীতে রাহুল (তুষার কাপুর) আন্তরিক এবং পরিশ্রমী। উভয়ই সেরা বন্ধু এবং শীতল। যখন শহরটি ধর্ষণ ও হত্যার ধারাবাহিকতায় কেঁপে উঠল, তখন মনোরোগ বিশেষজ্ঞ/মনস্তত্ত্ববিদ ডাঃ স্ক্রুওয়ালা (অনুপম খের) সহ পুলিশ এই ভয়ঙ্কর সিরিয়াল কিলারের সন্ধানে রয়েছে, এবং রাহুল প্রধান সন্দেহভাজন হয়ে উঠেছে, তবুও নির্দোষ। রাহুলকে গ্রেপ্তারের কাজ যখন উর্মিলা মার্তডোকার নামে একজন হিংস্র মহিলা ইন্সপেক্টরকে অর্পণ করা হয় তখন বিষয়গুলি মজার মজার বিষয় হয় (ঈশা কোপ্পিকার)। উর্মিলাকে একটি সেলুনে নিয়ে যাওয়া হয় এবং তার মুখের টেপ দিয়ে টান দিয়ে রাখা হয় যখন ডাক্তার নির্দেশ দেয় যে কীভাবে তাকে ছদ্মবেশ ধারণ করতে হবে, যখন তিনি তার মুখের টেপটি দিয়ে হাহাকার করলেন। তিনি অজুহাত দিয়ে রাহুলের জীবনে প্রবেশ করেছিলেন এবং তাঁর আসল প্রকৃতি দেখানোর জন্য তাকে প্রলুব্ধ করার চেষ্টা করেছিলেন। রাহুল তার প্রেমে পড়ে এবং তিনি তাকে ফিরে ভালোবাসেন, মনে নেই যে তিনি কোনও পুলিশ বাহিনীর মিশনে রয়েছেন। এই সময়ের মধ্যে, করণ ডি কে (রাজেন্দ্রনাথ জুটশি) অর্থাৎ তাঁর বসের প্রাক্তন কিরণ (ববি ডার্লিং) এর সাথে প্রেমে পড়েন যিনি আসলে রেখার (নেহা ধুপিয়া) মনোবিজ্ঞানী এবং করণের প্রাক্তন কলেজের সাথী।
ভুল পরিচয় এবং ত্রুটির কমেডি রোলার কোস্টার যাত্রার পরে, যখন করণ মন্দিরে কিরণকে বিয়ে করতে চলেছেন, তখন ফিল্মটি তার ক্রিসেন্ডোতে পৌঁছেছিল, তবে তিনি জানেন না যে তিনি হস্তান্তরিত, কিন্তু রেখা এবং ডি কে যথাসময়ে পৌঁছেছেন, যেখানে ডি কে কিরণকে সরিয়ে নিয়ে যায় এবং রেখা প্রকাশ করে যে তিনিই কিরণের নামে তাঁকে চিঠি লিখতেন এবং লিখতেন, করণ তার সত্যিকারের ভালবাসা বুঝতে পেরেছিলেন এবং তার সাথে পুনরায় মিলিত হন। পুলিশ ধর্ষক হিসাবে রাহুলকে গ্রেপ্তারের দ্বারপ্রান্তে রয়েছে, যখন সত্যিকারের ধর্ষক নিজেকে প্রকাশ করে এবং উমা শঙ্কর ত্রিপাঠি (রাজপাল যাদব) বলে প্রমাণিত হয় এবং পুলিশ তাকে গ্রেপ্তার করে। রাহুল ও ঊর্মিলা পুনরায় মিলিত হয় এবং ছবিটি শেষ হয়।
কিয়া কুল হ্যায় হাম ৩

কিয়া কুল হ্যায় হাম ৩ () একটি হাস্যরস চলচ্চিত্র যেটা একতা কাপুর ও শোভা কাপুর প্রযোজনা করেছন। চলচ্চিত্রটি পরিচালনা করেছেন উমেশ ঘাডগে। চলচ্চিত্রটিতে মুল ভুমিকাতে আফতাব শিবদাসানী, তুষার কাপুর অভিনয় করেছেন।
কানহাইয়া (তুষার কাপুর) তাঁর পিতা তাকে লাথি মেরে বের করে দেয়। তার বেকার বন্ধু রকি (আফতাব শিবদাসানি) যায় থাইল্যান্ড, যেখানে মিকি (কৃষ্ণ অভিষেক) এ কাজ তাদের অফার পর্ণ ছায়াছবি। অর্থ উপার্জনে মরিয়া তারা দুজনেই চাকরিটি গ্রহণ করে এবং বলিউডের মুভিগুলির চেন্নাই সেক্সপ্রেস (চেন্নাই এক্সপ্রেস), খোলে (শোলে), লিক (কিক), লিঙ্গাম (সিংহাম) ইত্যাদির অ্যাডাল্ট সংস্করণে কাজ করে তাদের পর্নো তারকা ক্যারিয়ার শুরু করে। একসঙ্গে শকুন্তলা যেমন এই ধরনের অন্যান্য পর্ণ বড় সঙ্গে ক্লদিয়া এবং মেরি লি।
ভাগ্যের মোড় ঘেঁটে, কানহাইয়া শালুর (মান্দানা করিমি) প্রেমে পড়েন, এক সুন্দর ভারতীয় মহিলা যিনি কানহাইয়ের পেশা সম্পর্কে অজানা। কানহাইয়া শালুর কাছে প্রস্তাব দেওয়ার সাথে সাথে তিনি তার বাবার সূর্য করজতিয়াকে (দর্শন জারিওয়ালা) তার পরিবারের সাথে দেখা করতে ডেকেছিলেন। অন্য কোনও সমাধান পেতে অক্ষম, কানহাইয়া পর্ন তারকাদের একটি দল থেকে একটি নকল পরিবারকে সাজানোর সিদ্ধান্ত নিয়েছে। তবে এটি শীঘ্রই ত্রুটির একটি কৌতুক হয়ে ওঠে কারণ রকি এবং মিকি উভয়ই কানহাইয়ের বাবা হিসাবে ছদ্মবেশে এসে পৌঁছেছিল। বিষয়গুলি আরও মজাদার হয়ে ওঠে যখন কানহাইয়ার আসল বাবা পিকে লেলে (শক্তি কাপুর) তার সৎ মায়ের (মেঘনা নাইডু) সাথে উপস্থিত হন। কানহাইয়া এবং তার দল পারিবারিক নাটকটি বজায় রাখতে লড়াই করে, কারণ তারা গোপনে তাদের পরবর্তী প্রাপ্ত মুগল-ই-অর্গাজম শিরোনামের পরবর্তী প্রাপ্ত বয়স্ক সিনেমার শুটিংয়ের চেষ্টাও করে (মোগল-ই-আজম)। তবে শীঘ্রই তারা একটি স্থানীয় ডিভিডি স্টোরে কানহাইয়া এবং রকির অশ্লীল চলচ্চিত্রের সংগ্রহ দেখলে প্রত্যেকে বাস্তবতাটি নির্ধারণ করে। প্রথমদিকে মন খারাপ করে, করজতিয়া বিবাহ বন্ধ করে দেয়, ফলস্বরূপ কানহাইয়া আত্মহত্যা করার চেষ্টা করেছিল, যার ফলে সবাই বালির গর্তে পড়েছিল। মিকি তাদের বাঁচাতে একটি গরম বাতাসের বেলুন ব্যবহার করে। পরে, করজতিয়া কানহাইয়াকে ক্ষমা করে দিয়েছিল এবং তাকে তার কন্যার সাথে বিবাহ করতে দেয়, যখন মিকি কেবল পারিবারিক সিনেমা পরিচালনা করার সিদ্ধান্ত নেন।
বাংলাদেশ ফেডারেল সাংবাদিক ইউনিয়ন

বাংলাদেশ ফেডারেল সাংবাদিক ইউনিয়ন বাংলাদেশের পেশাদার সাংবাদিকদের একটি জাতীয় ইউনিয়ন যা বাংলাদেশের রাজধানী ঢাকায় অবস্থিত। একে সংক্ষেপে বলা হয় বিএফইউজে।
বাংলাদেশ ফেডারেল সাংবাদিক ইউনিয়ন ১৯৫০ সালে পাকিস্তান ফেডারেল সাংবাদিক ইউনিয়ন হিসাবে প্রতিষ্ঠিত হয়েছিল। ১৯৭১ সালে বাংলাদেশ স্বাধীন হওয়ার পরে নামটি পরিবর্তন করে বাংলাদেশ ফেডারেল সাংবাদিক ইউনিয়ন করা হয়। ইউনিয়নটি বাংলাদেশের তথ্য ও যোগাযোগ প্রযুক্তি আইনের ৫৭ ধারা বাতিল করার আহ্বান জানিয়ে অভিযোগ করে যে, সাংবাদিকদের সেন্সর দেওয়ার জন্য আইনটি ব্যবহৃত হয়। সারা বাংলাদেশে ইউনিয়নের ৩,৭৮৬ সদস্য রয়েছে। মনজুরুল আহসান বুলবুল ২০১৭ সালে ইউনিয়নের সভাপতি নির্বাচিত হন।
বাদশাহ নামদার

বাদশাহ নামদার হুমায়ূন আহমেদ রচিত বাংলা ভাষার ইতিহাসভিত্তিক উপন্যাস। এটি ২০১১ সালে অন্যপ্রকাশ থেকে প্রকাশিত হয়। বইটিকে হুমায়ূন আহমেদের অন্যতম সেরা সৃষ্টি বলে গণ্য করা হয়।
হুমায়ূন আহমেদ "বাদশাহ নামদার" বইটি লেখার সময় গুলবদন বেগম রচিত "হুমায়ুন-নামা" এবং জওহর আফতাবচির "তাজকিরাতুল ওয়াকিয়াত" গ্রন্থ থেকে ইতিহাসের ঘটনাবলি নিয়েছেন। আফতাবচি সম্রাট হুমায়ুনকে পানি পান করাতেন।
আবুবকর তামবাদউ

আবুবকর ম্যারি তামবাদউ বা আবুবকর তামবাদু বা আবুবাকার তাম্বাদু (জন্ম ১২ ডিসেম্বর ১৯৭২), স্থানীয়ভাবে বা তামবাদউ নামে পরিচিত, হলেন একজন গাম্বিয়ান রাজনীতিবিদ, আইনজীবী যিনি ২০১৭ সালের ৭ ফেব্রুয়ারি থেকে গাম্বিয়র বিচারমন্ত্রী ও অ্যাটর্নি জেনারেল হিসেবে দায়িত্ব পালন করছেন। তিনি ২০১২ থেকে ২০১৬ সাল পর্যন্ত রুয়ান্ডা গণহত্যায় গঠিত আন্তর্জাতিক অপরাধ ট্রাইব্যুনালে একজন কৌঁসুলি ছিলেন। এ ট্রাইব্যুনালে তিনি প্রসিকিউটরের বিশেষ সহাকারী হিসেবে কাজ করেন। ২০১৯ সালের ১১ নভেম্বর গাম্বিয়া তার নেতৃত্বে রোহিঙ্গা জনগোষ্ঠীকে নির্যাতন ও গণহত্যার অভিযোগে মায়ানমারের বিরুদ্ধে আন্তর্জাতিক ন্যায়বিচার আদালতে মামলা করে।
আবুবকর ১৯৭২ সালের ১২ ডিসেম্বর জন্মগ্রহণ করেন। তার পিতার নাম আলহাজি ম্যারি তামবাদউ ও তার ভাইয়ের নাম শেরিফ তামবাদউ। ১৯৮৭ থেকে ১৯৯২ সাল পর্যন্ত তিনি গাম্বিয়ার রাজধানী বাঞ্জুলের সেন্ট অগাস্টিন হাই স্কুলে শিক্ষা লাভ করেন। তিনি যুক্তরাজ্যের ওয়ারউইক বিশ্ববিদ্যালয় থেকে আইনবিদ্যায় স্নাতক সম্পন্ন করে ১৯৯৯ সালে লিংকন’স ইন বারে ব্যারিস্টার হিসেবে যোগ দেন। ২০০১ থেকে ২০০২ লন্ডন বিশ্ববিদ্যালযয়ের স্কুল অব অরিয়েন্টাল অ্যান্ড আফ্রিকান স্টাডিজ থেকে আন্তর্জাতিক মানবাধিকার বিষয়ে এলএলএম ডিগ্রি লাভ করেন।
বাঞ্জুল

বাঞ্জুল (, ), আনুষ্ঠানিকভাবে সিটি অব বাঞ্জুল এবং পূর্বে বাথুর্স্ট নামে পরিচিত, গাম্বিয়ার রাজধানী এবং চতুর্থ বৃহত্তম শহর। এটি গাম্বিয়ার একটি অভিজাত প্রশাসনিক বিভাগের কেন্দ্রবিন্দু যেখানে আনুমানিক ৪০০,০০০ বাসিন্দা রয়েছে। এটি গাম্বিয়ার বৃহত্তম ও ঘনবসতিযুক্ত মহানগর অঞ্চল। বাঞ্জুল সেন্ট মেরি দ্বীপে (বাঞ্জুল দ্বীপ) অবস্থিত যেখানে গাম্বিয়া নদী আটলান্টিক মহাসাগরে পতিত হয়েছে। ২০১৩ সালের আদমশুমারি অনুযায়ী বৃহত্তর বাঞ্জুল অঞ্চলসহ নগরীর যথাযথ জনসংখ্যা ৩১৩০১, এরমধ্যে বাঞ্জুল শহর এবং কনিফিং পৌর কাউন্সিল অন্তর্ভুক্ত রয়েছে, যার জনসংখ্যা ৪১৩,৩৯৭। এই দ্বীপটি পশ্চিমে মূল ভূখণ্ডের সাথে সংযুক্ত এবং বাকী বৃহত্তর বাঞ্জুল অংশটি অনেক সেতুর সমন্বয়ে মূল ভূখণ্ডের সাথে যুক্ত। এছাড়া অনেকে ফেরি রয়েছে যেগুলো নদীর ওপারে বাঞ্জুলকে মূল ভূখণ্ডের সাথে সংযুক্ত করেছে।
মান্ডের জনগোষ্ঠী থেকে বাঞ্জুল অঞ্চলটির নামকরণ করা হয়েছে। তারা এ দ্বীপে বিশেষ ধরনের তন্তু সংগ্রহ করতেন যা দড়ি তৈরিতে ব্যবহৃত হত। মানডিঙ্কা ভাষায় ব্যাং জুলু হল তন্তুর তৈরি দড়ির স্থানীয় নাম।
আফসার আমেদ

আফসার আমেদ (আফসার আহমেদ হিসেবেও লেখা হয়, ৫ এপ্রিল ১৯৫৯ – ৪ আগস্ট ২০১৮) একজন ভারতীয় বাঙালি লেখক ছিলেন। তিনি ২৭টি উপন্যাস ও ২৪টি অন্যান্য ধরনের বই লিখেছেন।
আফসার আমেদ ১৯৫৯ সালের ৫ এপ্রিল জন্মগ্রহণ করেন। তিনি কলকাতা বিশ্ববিদ্যালয় থেকে বাংলায় স্নাতক হন।
প্রথমদিকে আফসার আমেদ মূলত কবিতা রচনায় মনোনিবেশ করলেও পরবর্তীকালে তিনি গদ্যরচনা শুরু করেন। ১৯৭৮ সালে তার রচিত "বাঙালি মুসলমানের বিয়ের গান" শিরোনামের একটি রচনা "পরিচয়" নামের একটি সাহিত্য সাময়িকীতে প্রকাশিত হয়েছিল। ১৯৮০ সালে প্রকাশিত হয় তার রচিত প্রথম উপন্যাস "ঘর গেরস্তি"। তার লেখনী "পরিচয়", "কালান্তর", "বারোমাস" ও "সারস্বত" এর মত সাময়িকীতে প্রকাশিত হয়েছিল। লেখালেখির পাশাপাশি তিনি "প্রতিক্ষণ" শিরোনামের একটি সাহিত্য সাময়িকীতে কয়েক বছর কাজ করেছেন। এছাড়া, তিনি কাজ করেছেন পশ্চিমবঙ্গ বাংলা আকাদেমিতে।
আফসার আমেদ রচিত বই "বিবির মিথ্যা তালাক ও তালাকের বিবি এবং হলুদ পাখির কিস্সা" আসামের বিদ্যালয়ের পাঠ্যসূচির অন্তর্ভুক্ত ছিল। মৃণাল সেন পরিচালিত "আমার ভুবন" চলচ্চিত্রটি নির্মিত হয়েছিল তার "ধানজ্যোৎস্না" উপন্যাস অবলম্বনে। চলচ্চিত্রটি ছিল তার পরিচালিত শেষ চলচ্চিত্র। "রাত কটা হলো?" শিরোনামের একটি চলচ্চিত্র নির্মিত হয়েছিল তার রচিত "হত্যার প্রমাদ জানি" শিরোনামের উপন্যাস অবলম্বনে।
আফসার আমেদ অন্যান্য ভাষার বইও বাংলায় অনুবাদ করেছেন। তিনি ও কলিম হাজিক আবদুস সামাদ রচিত উর্দু উপন্যাস "দো গজ জমিন" বাংলায় "সাড়ে তিন হাত ভূমি" শিরোনামে অনুবাদ করেছিলেন। এছাড়া, তিনি হরি মোতোয়ানি রচিত সিন্ধি ভাষার একটি গ্রন্থ "আশ্রয়" শিরোনামে বাংলায় অনুবাদ করেছেন।
আফসার আমেদ ১৯৯৮ সালে পশ্চিমবঙ্গ বাংলা আকাদেমি থেকে সোমেন চন্দ্র পুরস্কার লাভ করেন। তিনি ও কলিম হাজিক আবদুস সামাদ রচিত উর্দু উপন্যাস "দো গজ জমিন" বাংলায় "সাড়ে তিন হাত ভূমি" শিরোনামে অনুবাদ করেছিলেন। এজন্য তারা ২০০০ সালে বঙ্গানুবাদের জন্য সাহিত্য অকাদেমি পুরস্কার লাভ করেন। তিনি ২০০৯ সালে পেয়েছিলেন বঙ্কিম পুরস্কার। ২০১৭ সালে তিনি তার রচিত "সেই নিখোঁজ মানুষটা" উপন্যাসের জন্য সাহিত্য অকাদেমি পুরস্কার লাভ করেন।
আফসার আমেদ ২০১৮ সালের ৪ আগস্ট ৫৯ বছর বয়সে মৃত্যুবরণ করেন।
বুলগেরীয় ফুটবল ইউনিয়ন

বুলগেরীয় ফুটবল ইউনিয়ন (, ; এছাড়াও সংক্ষেপে বিএফএস এবং বিএফইউ নামে পরিচিত) হচ্ছে বুলগেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৩ সালে বুলগেরীয় ন্যাশনাল স্পোর্টস ফেডারেশনের ফুটবল বিভাগ হিসেবে প্রতিষ্ঠিত হয়েছে, যা ১৯৪৪ সালের সোভিয়েত আগ্রাসনের আগ পর্যন্ত ছিল। ফুটবল পরিচালনা কমিটি ১৯৪৮ সাল পর্যন্ত কেন্দ্রীয় ফুটবল কমিটি হিসাবে পরিচিত ছিল, রিপাবলিকান বিভাগ ১৯৮৮ সাল থেকে ১৯৬২ সাল পর্যন্ত ফুটবলের জন্য এবং বুলগেরীয় ফুটবল ফেডারেশনের জন্য ১৯৬২ থেকে ১৯৮৫ সাল পর্যন্ত কাজ করেছে। ১৯৮৫ সালের ২রা জুন, সংগঠনটির নামকরণ করা হয় বুলগেরীয় ফুটবল ইউনিয়ন, যা আজ পর্যন্ত রয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩১ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর বুলগেরিয়ার রাজধানী সফিয়ায় অবস্থিত।
এই সংস্থাটি বুলগেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্রথম পেশাদার ফুটবল লীগ, বুলগেরীয় কাপ এবং বুলগেরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে বুলগেরীয় ফুটবল ইউনিয়নের সভাপতির দায়িত্ব পালন করছেন মিখাইল কাসাবভ এবং সাধারণ সম্পাদকের দায়িত্ব পালন করছেন বরিস্লাভ পপভ।
সার্বিয়া ফুটবল অ্যাসোসিয়েশন

সার্বিয়া ফুটবল অ্যাসোসিয়েশন (//); এছাড়াও সংক্ষেপে এফএসএস এবং এফএএস নামে পরিচিত) হচ্ছে সার্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৯ সালে জাগরেব এবং ২০০৩ সালে সার্বিয়া ও মন্টিনিগ্রোর নতুন ফুটবল অ্যাসোসিয়েশন হিসাবে প্রতিষ্ঠিত হয়; পূর্বে যা যুগোস্লাভিয়া ফুটবল অ্যাসোসিয়েশনের অংশ ছিল। মন্টিনিগ্রো এবং সার্বিয়ার দুটি পৃথক পৃথক হিসাবে বিভক্ত হওয়ার পরে এটি ২০০৬ সালে সার্বিয়ার ফুটবল অ্যাসোসিয়েশন হিসাবে প্রতিষ্ঠিত হয়েছিল। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৫ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর সার্বিয়ার রাজধানী বেলগ্রেডে অবস্থিত।
এই সংস্থাটি সার্বিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে সার্বীয় সুপারলিগা, সার্বীয় প্রথম লীগ এবং সার্বীয় কাপের মতো প্রতিযোগিতার সকল কার্যক্রম পরিচালনা করে। বর্তমানে সার্বিয়া ফুটবল অ্যাসোসিয়েশনের সভাপতির দায়িত্ব পালন করছেন স্লাভিসা কোকেজা এবং সাধারণ সম্পাদকের দায়িত্ব পালন করছেন ইয়োভান সুরবাতোভিচ।
১৫০টি প্রস্তাব পাওয়ার পরে, ২০০৬ সালের ডিসেম্বরে কমিশন বেলগ্রেড স্থপতি নিকোলা বুজিসিয়ের জমা দেওয়া প্রতীক গ্রহণ করার সিদ্ধান্ত নিয়েছে। সার্বিয়া ফুটবল অ্যাসোসিয়েশন সার্বিয়ান আর্মির চিহটি ব্যবহার করেছে। প্রতীকটির মাঝখানে সোনালী ফ্রেম এবং সোনার বলসহ সাদা ক্রস এবং ৪ ফায়ারস্টিলারগুলো একটি লাল ব্যাকগ্রাউন্ড শিল্ডে রয়েছে। দেশের সিরিলিক নাম সোনালি পটভূমিতে সাদা উপরে। ইনডোর ব্যবহারের জন্য সোনার ঝালর এবং মাঝখানে নতুন প্রতীকসহ সার্বীয় এফএ-এর পতাকাটি নীল।
পুয়েন্তে মোচো (গুয়াদালিমার)

পুয়েন্তে মোচো বা মোচো সেতু (স্পেনীয় - Puente Mocho) হল দক্ষিণ স্পেনের আন্দালুসিয়া স্বায়ত্ত্বশাসিত অঞ্চলের অন্তর্গত খায়েন প্রদেশে গুয়াদালিমার নদীর উপর নির্মিত একটি প্রাচীন রোমান সেতু। "বেয়াস দে সেগুরা" পৌর অঞ্চল থেকে "চিক্লানা দে সেগুরা" পৌর অঞ্চলে যাওয়ার পথে এই প্রাচীন সেতুটি দেখতে পাওয়া যায়। ২০১১ সালে সেতুটি স্পেনের "সাংস্কৃতিক ঐতিহ্যের" ("Bien de Interés Cultural") অন্তর্গত হিসেবে স্বীকৃতি লাভ করেছে।
সেতুটি লম্বায় ১০০ মিটার ও তার প্রস্থ ৪.৫ মিটার। উনবিংশ শতাব্দীর বিখ্যাত স্পেনীয় পরিসংখ্যানবিদ পাসকুয়াল মাদোথ তাঁর "দিকথিওনারিও খেওগ্রাফিকো, এসতাদিস্তিকো ই ইস্তোরিকো দে এস্পানিয়া, ই সুস পোসেসিওনেস দে উলত্রামার" ("Diccionario geográfico, estadístico y histórico de España, y sus posesiones de Ultramar", মাদ্রিদ, ১৮৪৫-৫০) গ্রন্থে এই সেতুর বিবরণ প্রসঙ্গে বলেছেন যে সেতুটি ২০০ পা লম্ব, ১৫ পা চওড়া ও তার উচ্চতা ৬০ হাত। এর খিলানগুলি মোট ছটি অর্ধবৃত্তাকার আর্চ তৈরি করেছে, যার উপর সেতুটি দাঁড়িয়ে আছে। এই আর্চ ও খিলানগুলি মূলত প্রস্তরনির্মিত আর তার বাইরের দিকের দেওয়াল চূনাপাথরের। খিলানের ভিতরের অংশটি মূলত চুন ও পাথর দিয়ে ভর্তি করা। অন্যদিকে আর্চগুলি বেশি শক্ত ও সহনশীল অ্যাসলার পাথরে তৈরি। আবার সেতুটির বাইরের দিকের দেওয়াল তুলনামূলকভাবে কম শক্তিশালী পাথরের টুকরো গেঁথে তৈরি করা হয়েছে। এই সেতুটি নির্মাণের ক্ষেত্রে অকুস্থলে নদীখাতে প্রাপ্ত বিভিন্ন প্রাকৃতিক বৈশিষ্ট্যকে যথেষ্ট দক্ষতা ও বুদ্ধিমত্তার সাথে ব্যবহার করা হয়েছে। যেমন - নদীখাতের মধ্যেই অবস্থিত পাথরের প্রাকৃতিক স্তূপের উপরই সেতুর একাধিক পিলারের ভিত স্থাপিত হয়েছে। অন্যদিকে এই পাথরের স্তূপ যেহেতু নদীর স্রোতকে অকুস্থলে একটি বড় ও একটি ছোট খাতে ভাগ করেছে, সেই অনুযায়ী সেতুটি নির্মিত হওয়ায় সেতুটিও কিছুটা অসম আকার ধারণ করেছে। ফলে দেখে মনে হয়, নদীখাতের মাঝামাঝি অবস্থিত পাথরের স্তূপের উপরে স্থাপিত খিলানের উপরে যেন দুটি পৃথক সেতুকে জোড়া লাগানো হয়েছে। শুধু তাই নয়, মাঝের এই অংশটির উচ্চতাও বাকি অংশের চেয়ে কিছু বেশি। অর্থাৎ, সাধারণভাবে একটি সেতুর উপরের অংশে সর্বত্র যেমন একটি রৈখিক উচ্চতা বজায় রাখা হয়, এক্ষেত্রে তা পরিলক্ষিত হয় না।
এই সেতু তেমন কোনও খুব গুরুত্বপূর্ণ রাস্তার অঙ্গ হিসেবে নির্মিত হয়নি। "সিয়েরা দে সেগুরা" থেকে "কাম্পোরেদোন্দো" ও "কাম্পিও" হয়ে "কামিনো দে কার্তাখিনেনসে" নামক যে দ্বিতীয় শ্রেণির রাস্তাটি সানতিস্তেবান'এর কাছে মূল রাজপথে মিলিত হয়েছিল, এই সেতুটি ছিল সেই রাস্তারই অঙ্গ। রাস্তাটি দীর্ঘদিন ধরেই একটি ট্রেকিং রুট হিসেবে ব্যবহৃত হয়।
অস্তরাগ

একটি অস্তরাগ সাদাটে বা গোলাপি বিস্তৃত হয়। সূর্যালোক মধ্যে আকাশ যে বিক্ষিপ্ত জরিমানা দ্বারা বস্তুকণা মতো ধুলো, স্থগিত বায়ুমণ্ডল। গোধূলি বিলম্বিত হওয়ার ঘণ্টা পরে একটি আকাশছোঁয়া সর্বোচ্চ মেঘের উপরে উপস্থিত হতে পারে বা সূর্যাস্তের অনেক পরে পাহাড়ী অঞ্চলে উচ্চতর তুষারক্ষেত্রগুলিতে প্রতিফলিত হতে পারে। কণাগুলি সাদা আলোর উপাদানগুলির উপর একটি বিক্ষিপ্ত প্রভাব তৈরি করে। আফগলোর বিপরীতটি একটি অগ্রদূত যা সূর্যোদয়ের আগে ঘটে। সত্য আল্পেনগ্লো, যা সূর্যাস্তের অনেক পরে বা সূর্যোদয়ের অনেক আগে ঘটেছিল, বায়ুমণ্ডলে কম এয়ারোসোল এবং সূক্ষ্ম ধূলিকণা দ্বারা লাল সূর্যরশ্মির ব্যাকস্কেটারিংয়ের ফলে ঘটে। সূর্যাস্তের পর সূর্যালোক দ্বারা বায়ুমণ্ডলীয় কণার আলোকসজ্জা দ্বারা সৃষ্ট এটি পায় হিসাবে একটি অস্তরাগ হয় প্রতিসৃত এবং বিক্ষিপ্ত পৃথিবীর বায়ুমণ্ডলের মাধ্যমে।
উচ্চ-শক্তি এবং উচ্চ-ফ্রিকোয়েন্সি আলো সর্বাধিক ছড়িয়ে ছিটিয়ে রয়েছে, যখন অবশিষ্ট স্বল্প-শক্তি এবং -ফ্রিকোয়েন্সি আলো গোধূলি সময়ে দিগন্তের পর্যবেক্ষকের কাছে পৌঁছায়। এই আলোর ব্যাকস্কেটারিং এটিকে আরও গোলাপী করে লালচে করে। সময়ের এই সময়টিকে নীল ঘণ্টা হিসাবে উল্লেখ করা হয় এবং ফটোগ্রাফার এবং চিত্রকরদের দ্বারা এটি ব্যাপকভাবে মূল্যবান হয়।
আফগল অবধি অবধি অবধি স্থির থাকে যতক্ষণ না পৃথিবীর ছায়া (টার্মিনেটর লাইন) পর্যবেক্ষকের উপরে আকাশকে অতিক্রম করে রাত নেমে যাওয়ার সাথে সাথে তারকারা উপস্থিত হয়, শুক্র সহ (রাতের আকাশে চাঁদের পরে দ্বিতীয় উজ্জ্বল স্বর্গীয় বস্তু) বেল্টের বিপরীত দিগন্তের উপরে প্রদর্শিত হয় অ্যান্টিসোলার পয়েন্টের চারপাশে শুক্রের।
১৮৮৩ আগ্নেয়গিরি ক্রাকাতোয়া বিস্ফোরণের পরে, বিশ্বজুড়ে লাল সূর্যসাগরের একটি উল্লেখযোগ্য সিরিজ উপস্থিত হয়েছিল। আগ্নেয়গিরির বিস্ফোরণে প্রচুর পরিমাণে সূক্ষ্ম ধূলিকণা এক বিশাল উচ্চতায় উড়িয়ে দেওয়া হয়েছিল এবং তারপরে উচ্চ বায়ুমণ্ডলীয় বাতাস দ্বারা বিশ্বব্যাপী বিচ্ছিন্ন হয়ে পড়েছিল।মুখ না খুলিয়া চিবানো এর পেইন্টিং চিৎকার সম্ভবত এই সময়ের মধ্যে একটি অস্তরাগ নিয়ে রচিত।
সন্ধ্যা

সন্ধ্যা বা সাঁঝ হচ্ছে সূর্যাস্তের ঠিক কয়েক মুহূর্ত পরে গোধূলির সময়ে রাতের ঠিক আগের অবস্থান। জ্যোতির্বিজ্ঞানের ভাষায় সন্ধ্যা হচ্ছে সেই সময়টি যা ঠিক সূর্যাস্তের পর ও রাতের ঠিক আগে ঘটে। সন্ধ্যার মধ্যবর্তী পর্যায়ে আকাশ বেশ পরিষ্কার থাকে যখন কৃত্রিম আলোকসজ্জা ছাড়াই বাইরে পড়ার জন্য পর্যাপ্ত আলো থাকতে পারে। সন্ধ্যার শেষদিকে যখন পৃথিবী এমন একটি বিন্দুতে অবস্থান করে যখন তার কেন্দ্র স্থানীয় দিগন্তের ৬ ডিগ্রি অবস্থান থাকে, সেই সময় বাইরে সাধারণভাবে কোন কিছু পড়া যাবে না, কৃত্রিম আলোকসজ্জা প্রয়োজন হয়। গোধূলি বা"সন্ধ্যা" শব্দটি সাধারণত জ্যোতির্বিজ্ঞানকেন্দ্রিক সন্ধ্যা বা রাত শুরু হওয়ার আগের গোধূলির অন্ধকার অবস্থানকে বোঝায়।
সন্ধ্যা হচ্ছে সময়ে জ্যোতির্বিজ্ঞান গোধূলির একেবারে শেষ মুহূর্ত। রাতের আকাশের ন্যূনতম উজ্জ্বলতা খেয়াল করার আগের সময়গত অবস্থানকে গোধূলি বলে। তবে সন্ধ্যাকে তিনটি স্তরে ভাগ করা যায়।